**PROIECT DIDACTIC**

**pentru activitate integrată „Să-l ajutăm pe Bulgăraș și Omul de zăpadă”**

**Propunător:** prof. Popa Elisabeta

**Unitatea de învățământ:** G.P.P. ,,ABC” Suceava

**Nivelul de vârstă/ Grupa:** I / mijlocie

**Tema anuală de studiu:** ,,Când, cum şi de ce se întâmplă?”

**Tema proiectului:** ,,Bucuriile iernii”

**Tema săptămânii:** ,,Jocurile iernii”

**Tema activității:** „Să-l ajutăm pe Bulgăraș și Omul de zăpadă”

**Elemente componente ale activităţii integrate:**

ADE –DLC – „Jocuri cu zăpadă”- lectură după imagini

 – DȘ – ,,Să-l ajutăm Omul de zăpadă” – joc exercițiu

 ALA2 - ,,Găsește căsuța lui Bulgăraș!” – joc de perspicacitate

**Scopul activității:** dezvoltarea abilităţilor de comunicare orală prin intermediul metodelor interactive de grup, a abilității de a număra în limitele 1-4, aprofundând cunoștințele copiilor referitoare la caracteristicile anotimpului iarna, jocurile specifice acestui anotimp;

**Obiective operationale:**

-să se exprime în propoziţii clare şi concise prin formularea unor răspunsuri corecte;

-să alcătuiască cât mai multe întrebări pe baza conţinutului unei imagini, folosind întrebările: ce?, cine?, de ce?, unde?, când?, specifice metodei ,,Explozia stelară”;

-să creeze o poezie despre unul din elementele specifice jocurilor iernii: omul de zăpadă/bulgărașul/zăpada, cu ajutorul metodei interactive „Cvintetul”;

-să numere în concentrul 1-4;

-să identifice elemente/obiecte după criteriul mărimii/lungimii/înălțimii;

-să se orienteze într-un spațiu dat, concomitent cu rezolvarea unor sarcini intelectuale;

**Strategii didactice:**

**Metode si procedee**: observaţia, conversatia, explicatia, exercitiul, problematizarea, munca independentă, munca în perechi, „Explozia stelară”, „Cvintetul“;

**Resurse materiale:** cutia cu surprize, om de zăpadă, tablou de iarnă, coșulețe, bulgări de zăpadă, plicuri cu steluţele de la metoda ,,Explozia stelară”, planşă cu ,,Iarna”, panou-suport, coală mare albă, carioca, jurnalul grupei;

**Forme de organizare:**în grupuri mici, frontal, individual, în perechi.

**Elemente de joc:**surpriza, mişcarea, aplauzele, mânuirea materialelor, stimularea verbală;

**Durata:**1 h și 10 min.

**Bibliografie:**

- *Curriculum pentru învăţământul preşcolar* - Didactica Publishing House, 2009;

-Lespezeanu, Monica – *Tradiţional şi modern în învăţământul preşcolar românesc* - Editura Omfal Esenţial, Bucureşti, 2007;

-Silvia Breben, Georgeta Ruiu, Elena Goncea - *Activităţi bazate pe înteligenţe multiple* - Ed.Reprograph, 2007;

-Silvia Breben,Elena Gongea, Georgeta Ruiu, Mihaela Fulga - *Metode interactive de grup-Ghid metodic* - Editura Arves, 2007.

**Scenariul activității**

 Copiii intră în sala de grupă şi se aşează în cerc, pe pernuţe pentru întâlnirea de grup. Educatoarea prezintă, sub formă de surpriză, un Om de zăpadă aflat printre bulgări de zăpadă împrăștiați în jurul lui, un tablou și o scrisoare prinsă de pălăria acestuia. Făcând apel la reprezentările copiilor pentru identificarea personajului prezentat sub formă de surpriză ,,Omul de zăpadă” și a tabloului de iarnă, educatoarea dă citire scrisorii primite:

„Dragi copii,

Eu sunt Omul de zăpadă. Nu de mult, un grup de copii de aceeași vârstă cu voi m-au construit când au ieșit în fața blocului să se joace cu zăpada albă și pufoasă. Tare s-au mai bucurat copiii când m-au gătit cu fular și pălărie, cu nasturi și ochi din cărbune. Ba, mi-au pus și-un măturoi de la lada de gunoi... Eu ...le-am zâmbit fericit și așa le-am mulțumit. Însă, de vro două- trei zile, n-au mai trecut pe la mine, să mă vadă, ca să le spun, că mă plictisesc acum.

N-am cu cine mă juca, nu m-ați putea ajuta? S-adunăm în acest coș, bulgărașii de pe jos. Sunt și reguli de respectat. În scrisoare , mai jos le-am notat. V-am trimis și un tablou ca să-l observați și de jocurile iernii să vă bucurați.

Ce spuneţi, mă ajutaţi?”

Apelând la capacitatea lor de preluare, prelucrare și înțelegere a mesajului scrisorii educaoarea propune celor mici să se joace cu musafirul lor cu ajutorul darurilor primite, inițiind lectura după imagini (DLC). Astfel, copiii vor lectura tabloul ,,La joacă cu Omul de zăpadă” utilizând metoda ,,Explozia stelară”, prin care se va facilita crearea de întrebări, răspunsuri la întrebări, în grup și individual, se va dezvolta limbajul oral, creativitatea idividuală și de grup, atenția distributivă.

Imitând mersul oamenilor de zăpadă (tranziție), copiii se vor îndrepta spre Centrul ,,Știință” unde vor fi antrenați în desfășurarea jocului exercițiu ,,Să-l ajutăm pe omul de zăpadă”, (DȘ) - prin care se vor verifica cunoștințele matematice însușite despre: numerația în concentrul 1-4, forme geometrice: pătrat, triunghi, cerc; mărimi (mare, mic, mijlociu); lungimi (lung, scurt, cel mai lung, scurt); înălțimi (înalt, scund), utilizând elementele din tablou, ca material suport, în formularea sarcinilor de lucru:

-,,Numără câte căsuțe (mari, mici)/ brazi înalți, scunzi,/ cu tulpini (lungi, scurte)/ oameni de zăpadă înalți, scunzi/ copii (înalți, scunzi) / bulgări (mari, mici, mijlocii), țurțuri lungi, scurți) sunt în acest tablou?

-,,Așează în coșuleț atâția bulgări câte căsuțe (mari, mici)/ brazi înalți, scunzi,/ cu tulpini lungi, scurte)/ oameni de zăpadă înalți, scunzi/ copii (înalți, scunzi) / bulgări (mari, mici, mijlocii), țurțuri (lungi, scurți ) ai numărat?”, etc.;

Jocul se va desfășura în pereche: ex.: Sunt chemați câte doi copii și primul va număra căsuțele mari, iar al doilea va așeza în coș atâția bulgări, câte căsuțe a numărat partenerul său.

După finalizarea sarcinii, vor descoperi că a mai rămas un bulgăre, pe nume Bulgăraș, care îi roagă pe copii să-l ajute să-și găsească casa. El îi șoptește la ureche educatoarei că îl cheamă Bulgaraș și motivul pentru care este supărat:

„Copii buni, sunt foarte supărat. M-am pierdut și nu mai știu drumul spre căsuța mea. Eram acasă și copiii se jucau cu mine, când, deodată, unul dintre ei m-a aruncat atât de tare încât m-am trezit aici, la voi, la grădiniță și nu știu să mă mai întorc. V-aș fi toarte recunoscător dacă m-ați ajuta.”.

 Educatoarea solicită părerea copiilor și îi invită la o joacă cu bulgării de zăpadă (tranziție**)**, după care se organizează pentru a-l ajuta pe Bulgăraș, prietenul lor. (ALA2). Pentru a găsi căsuța, copiii trebuie să găsească drumul corect, respectând anumite reguli date. Din poziția ,,Start”, copilul pornește spre căsuță ghidat de indicațiile educatoarei: „Mergi trei pași la stânga, apoi drept înainte patru pași, îndreaptă-te spre copacul înalt, apoi spre cel mai aproape bulgăre mare.” Se explică și se demonstrează jocul, apoi se desfășoară până ce toți copiii reușesc să găsească căsuța Bulgărașului.

În finalul acivității copiii vor crea o poezie, prin intermediul metodei interactive: ,,Cvintetul”, ce va fi consemnat în „Jurnalul grupei” împreună cu impresiile personale și de grup referitoare la activitatea desfășurată.

Se vor aprecia și recompensa copiii cu bomboane de ciocolată albă (bulgărași), după care vor fi antrenați într-o horă a prieteniei, pe melodia cântecului ,,Omul de zăpadă ”.

|  |  |  |  |  |  |
| --- | --- | --- | --- | --- | --- |
| **Nr.****crt.** | **Evenimente didactice** | **Conţinutul ştiinţific** | **Strategii didactice** | **Evaluare/****metode și indicatori** | **Tipul de inteligenţă activată** |
| **Metode şi procedee** | **Mijloace de învăţământ** |
| **1.** | **Captarea și orientarea atenţiei** | Se va face apel la reprezentările copiilor pentru identificarea personajului prezentat sub formă de surpriză ,,Omul de zăpadă”, tabloul de iarnă” şi la capacitatea lor de preluare, prelucrare și înțelegere a mesajului scrisorii. | Conversatia euristicăExplicaţia | Om de zăpadă, tablou, coș, bulgări de zăpadă, scrisoare | Capacitatea de a-și menține atențiaProba orală:-recunoaşterea personajului surpriză, înţelegerea mesajului scrisorii, | InteligențainterpersonalăInteligențaintrapersonalăInteligențalingvistică |
| **2.** | **Anunţarea temei şi a obiectivelor** | Tema şi obiectivele activităţii sunt anunţate în termini accesibili copiilor:,,Astăzi ne vom juca cu omul de zăpadă și ne vom bucura de darurile primite: vom „citi” tabloul cu ajutorul întrebărilor de pe steluțele fermecate (metoda „Explozia stelară”), vom număra și vom aduna bulgării de zăpadă în coș. | ExpunereaExplicaţia |  | Probă orală:-receptarea mesajului de către copiiCapacitatea de concentrare a atenţiei |  |
| **3.** | **Prezentarea optimă a conţinutului şi dirijarea învăţării** | În cadrul activității de grup, DLC, copiii vor lectura tabloul ,,Jocuri cu zăpadă” utilizând metoda ,,Explozia stelară”, prin care se va facilita crearea de întrebări în grup și individual, se va dezvolta limbajul oral, creativitatea idividuală și de grup, atenția distributivă.DȘ-copiii vor fi antrenați în desfășurarea jocului exercițiu ,,Să-l ajutăm pe omul de zăpadă”, prin care se vor verifica cunoștințele matematice însușite despre: -numerația în concentrul 1-4;-forme geometrice: pătrat, triunghi, cerc;-mărimi (mare, mic, mijlociu)-lungimi (lung, scurt, cel mai lung, scurt)-înălțimi (înalt, scund);În formularea sarcinilor de lucru se vor utiliza elementele din tablou, ca material suport.Jocul se va desfășura în pereche: primul va număra căsuțele mari, iar al doilea va așeza în coș atâția bulgări câte căsuțe a numărat partenerul său. Tranziție- ,,Facem bulgări de zăpadă și aruncăm tare!” | ExplicaţiaObservaţiaConversaţiaExplozia stelaraExplicațiaExercițiulDemonstrația | Tablou de iarnăSteluţe,Săgeţi colorateTablou de iarnă, bulgări, om de zăpadă,coșulețe | Probă orală:-enumerarea elementelor tabloului, formularea de întrebari si realizarea de conexiuni între ideile descoperite de copii în grup si individual pentru rezolvarea unei sarcini-capacitatea de a înțelege și respecta regulile de aplicare a metodei interactive ,,explozia stelară,,-capacitatea de a număra până la 4; de a recunoaște figurile geometrice: pătrat, triunghi, cerc; de a recunoaște un obiect după o caracteristică dată: mărime, lungime, înățime | Inteligențavizual-spatială, Inteligențalingvistică, Inteligențainterpersonală, Inteligențakinestezică,IntrapersonalăInteligențaspaţial –vizualăInteligențalingvisticăInteligențalogico-matematicăInteligențaInterpersonală |
| **4.** | **Obținerea performanței** | ALA2 - Pentru a-l ajuta pe ,,Bulgăraș’’ să-și găsească căsuța, copiii trebuie să găsească drumul corect, respectând anumite reguli date. Din poziția ,,Start”, copilul pornește spre căsuță ghidat de indicațiile educatoarei: „Mergi trei pași la stânga, apoi drept înainte patru pași, îndreaptă-te spre copacul înalt, apoi spre cel mai aproape bulgăre mare.” | ConversațiaExplicaţia,DemonstrațiaExercițiul | Decor cu elemente specifice iernii: om de zăpadă, bulgări, brăduți, căsuțe | Capacitatea de a se orienta într-un spațiu dat, de a opera cu noțiuni matematice: numerație, mărimi, lungimiCapacitatea de a rezolva sarcina data | Inteligențaspaţial –vizualăInteligențalogico-matematicăInteligențacorporal-kinestezică |
| **5.** | **Evaluarea** | Se va realiza prin intermediul metodei interactive: ,,Cvintetul”, ce va valorifica capacitățile creatoare ale copiilor, capacitatea de exprimare a unor sentimente personale, de sintetizare a cunoștințelor și informațiilor despre subiectul ales, fiind consemnat în jurnalul grupei. Se vor aprecia și recompensa copiii după care vor fi antrenați într-o horă a prieteniei, pe melodia cântecului ,,Omul de zăpadă”. | CvintetulConversaţia examinatoare,Exerciţiul  | Panou suport, coală albă, cariocaJurnalul grupeiOmul de zăpadă, Bulgăraș,Bomboane din ciocolată albă și nucă de cocoscd-player | Proba orală:Aplicarea regulilor metodei ,,Cvintetul”Capacitatea copiilor de a exprima păreri, opinii, stări, sentimente în enunțuri corect formulate;Coordonarea mişcărilor cu ritmul solicitat de cântec; | Inteligența intrapersonală, Inteligența emoţionalăInteligența lingvistică, Inteligența interpersonală |